《次蒋侍御重阳后病起登丰山韵 其一》
明代·黄廷用

司马著书应病暍，起来徐步上高峰。帘栊近月低相映，洞壑归云远更浓。

白日不悬车下景，青年那复镜中容。当筵喜有琼瑶赠，何处山城杳暮钟。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。